
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/23-003/1770
URBROJ: 251-13-11-16/002-23-3
Zagreb, 11. rujna 2023.



Z A P I S N I K
s  29. sjednice Vijeća Mjesnog odbora Pongračevo, održane 11. rujna 2023. u 18.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, Oto Čaleta
Odsutni članovi vijeća: Bruno Orešković

Predsjednica Vijeća Mjesnog odbora Pongračevo, Lana Belinić, otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća Mjesnog odbora Pongračevo, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 28. sjednice. 

Predsjednica daje na glasovanje zapisnik s 28. sjednice koji je  prihvaćen JEDNOGLASNO.

Predsjednica predlaže sljedeći 

DNEVNI RED

1. Prijedlog zaključka o sanaciji prolaza zgrade Ozaljska ulica 148 – Labinska ulica (k. č. 3352 k.o. Trešnjevka) 

2. Prijedlog zaključka o ponovnom iscrtavanju pješačkog prijelaza na raskrižju Ozaljska ulica - Vitezićeva ulica - Puljska ulica
3. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog zaključka o sanaciji prolaza zgrade Ozaljska ulica 148 – Labinska ulica (k. č. 3352 k.o. Trešnjevka) 

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 

Z A K L J U Č A K

1. Vijeće Mjesnog odbora Pongračevo traži kompletnu sanaciju prolaza zgrade Ozaljska ulica 148 – Labinska ulica (k. č. 3352 k.o. Trešnjevka).
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.    

OBRAZLOŽENJE

Navedena lokacija je javna površina i vrlo frekventna pješačka zona. Nalazi se na okretištu Ljubljanica (Remiza) te nema javnu rasvjetu, stepenice su dotrajale, mjestimično oštećene i skliske bez zaštitne gume na rubovima.

Vijeće Mjesnog odbora Pongračevo traži postavljanje javne rasvjete i sanaciju oštećenih površina.

Ad 2. Prijedlog zaključka o ponovnom iscrtavanju pješačkog prijelaza na raskrižju Ozaljska ulica - Vitezićeva ulica - Puljska ulica

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi
Z A K L J U Č A K

1. Vijeće Mjesnog odbora Pongračevo traži ponovno iscrtavanje pješačkog prijelaza na raskrižju Ozaljske ulice – Vitezićeve ulice – Puljske ulice, koji je obrisan nakon nedavnih građevinskih radova.
2. Ovaj Zaključak dostavlja se Vijeću Gradske četvrti Trešnjevka – sjever.      

Ad 3. Pitanja, prijedlozi i obavijesti
Predsjednica informira članove o zaprimljenim upitima putem maila.

Zaprimljen je mail gospođe B. Peček koja traži sanaciju betonskih ploča na Fallerovom šetalištu, te je mail je proslijeđen na gradski ured za mjesnu samoupravu, a gospođi je odgovoreno s istim dopisom iz ožujka 2023. godine gdje je traženo od Hrvatskih voda da se lokacija sanira.

Poslana je zamolba za sanacijom nekoliko prometnih znakova:

1. Raskrižje Mošćenička-Veprinačka (prometni znak za jednosmjernu cestu je okrenut naopako te se redovito krše prometna pravila)
2. Lošinjska ulica prije velikog parkinga prema okretištu Remiza, neposredno prije potoka (prometni znak za pješački prijelaz)
3. Ulica Višnje Stahuljak, blizu raskrižja s Ulicom Jurja Andrassyja
koja je proslijeđena Zagrebačkim cestama.

Član Vijeća Vedran Đidara informira ostale članove vijeća o održanom dežurstvu na koji su došla dvojica susjeda s molbom za unaprjeđenje sigurnosti prometa između Selske ceste – Ulice Matka Baštijana – Vitezićeve ulice – Lošinjske ulice. Naglašavaju da nema odgovarajućih pješačkih nogostupa kako bi djeca sigurno dolazila do Osnovne škole, da se ne poštuju prometna pravila i mole hitno rješavanje.

· najava iduće sjednice za 16.09.2023. u 18.00 sati

Budući da nema više pitanja, predsjednica Vijeća zaključuje sjednicu.
Sjednica je završila u 19.30 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                        Lana Belinić, v.r.
Prilog: Izvješće o glasanju

